Now
Now – penktasis studijinis kanadiečių atlikėjos ir dainų autorės Shania Twain albumas, išleistas 2017 m. rugsėjo 29 d. Tai - pirmasis atlikėjos albumas per 15 metų nuo 2002 m. išleisto „Up!“. Nepaisant to, jog albumas sulaukė skirtingos kritikų nuomonės, per pirmąją savaitę JAV buvo parduota 137 tūkstančiai kopijų ir albumas debiutavo pirmojoje „Billboard 200“ reitingo vietoje, tapdamas antruoju atlikėjos įrašu, pasiekusiu šio reitingo viršūnę. Įrašas pirmąją vietą taip pat pasiekė Australijoje, Jungtinėje Karalystėje ir Kanadoje. 2018 m. duomenimis, visame pasaulyje parduota virš 600 tūkstančių albumo kopijų.